Povilas Ivanovičius Sapiega

Povilas Ivanovičius Sapiega (, ) (tarp 1481/1490 m. – 1579 m.) – 1555–1558 m. Palenkės vaivada ir 1558–1579 m. Naugarduko vaivada. Dėl ilgaamžiškumo buvo vadinamas Nestoru.

Biografija 

Povilas Sapiega gimė LDK rusėniškos kanceliarijos dalies vadovo ir karaliaus rūmų maršalkos Ivano Sapiegos ir Elžbietos Glebovič šeimoje, jis buvo vyriausias iš sūnų. 1502–1504 m. studijavo Krokuvos universitete.

1533 m. Povilas Alšėniškis, siekdamas Vilniaus vyskupo vietos, miestelį perleido karalienei Bonai Sforcai, o ši savo favoritei Elenai Alšėniškei-Dubovickai, kurios vyras buvo Povilas Sapiega, taip XVI a. viduryje paveldėjo Alšėniškių turtus.

1534–1535 m. dalyvavo kare prieš Maskvos Kunigaikštystę ir Livonijos kare 1561 metais. 1559–1568 m. dirbo aštuntajame LDK seime, buvo vienas iš tų, kurie pasirašė Liublino uniją. Gimęs stačiatikiu, vėliau tapo kalvinistu.

Netoli Kauno jis įkūrė Zapyškio (tada vadintą Sapiegiškiu) dvarą ir miestelį. Tarp 1566–1578 m. finansavo Zapyškio Šv. Jono Krikštytojo bažnyčia|Zapyškio Šv. Jono Krikštytojo bažnyčios statybas. 1578 m. sausio 2 d. Povilas Sapiega Zapyškio bažnyčiai padovanojo 6 valakus žemės su 6 baudžiauninkais ir 2 valakus be žmonių.

Šeima 
Buvo vedęs du kartus. Jo pirmoji žmona buvo Elena Alšėniškė (m. iki 1557), kunigaikščio Jurgio Alšėniškio (m. 1536) ir Marijos Sanguškos duktė. Nuo pirmos santuokos turėjo tris sūnus ir tris dukteris: 

 Aleksandras
 Mikalojus (m. 1599), Minsko, Bresto ir Vitebsko vaivada 
 Bogdanas (m. 1593), Bresto ir Smolensko kaštelionas, Minsko vaivada 
 Bogdana, Ivano Solomereckio žmona
 Teodora, 1-mas vyras rūmų dvariškis Adomas Čyžas, 2-ras vyras rūmų maršalka ir raštininkas Ostapas Valavičius  
 Marina, Polocko pakamario Onikejaus Korsako žmona.

Antra santuoka buvo su Aleksandra Chodkevič (m. apie 1583), Naugarduko vaivados Aleksandro Chodkevičiaus (apie 1475−1549) ir Vasilisos Holovčinskos (m. 1552) dukterį. Vaikai nuo antros santuokos: 

 Andrius Sapiega (m. 1621), Polocko ir Smolensko vaivada 
 Vasilisa, Lietuvos didžiojo arklininko Jokūbo Piaseckio žmona 
 Regina, Vendeno vaivados Motiejaus Dembinskio žmona 
 Marina, Lietuvos didžiojo raštininko Mikalojaus Jasinskio žmona 

Povilas Ivanovičius Sapiega  buvo palaidotas Švč. Trejybės Graikų apeigų katalikų bačioje, Vilniuje.

Išnašos

Nuorodos 
 Liublino unijos paskelbimo aktas 
 Nuo didikų Sapiegų rezidencijos iki Lietuvos
 Alšėnai
 Senoji Zapyškio bažnyčia
 Sapiegų kilmė: fiktyvi legenda tapo realybe

|-

Povilas Ivanovičius
Palenkės vaivados
Naugarduko vaivados